rejauldu/bengali-wikipedia huggingface dataset:
উনিশ শতকের নবচেতনা ও বাংলা কাব্যের গতিপ্রকৃতি বাংলাদেশী কবি ময়ুখ চৌধুরী রচিত উনিশ শতকের বাংলা কাব্যের গতিপ্রকৃতি বিষয়ক গবেষণা গ্রন্থ। এটি ১৯৯৬ সালের বাংলাদেশের স্বাধীনতা দিবসে চট্টগ্রামের অ্যাডর্ন পাবলিকেশন থেকে প্রকাশিত হয়। মার্চ একই প্রকাশনা থেকে ২০১৬ সালের মার্চে এর দ্বিতীয় মুদ্রণ প্রকাশিত হয়। বইটিত কোনো উৎসর্গপত্র নেই।  এই মূলত কবিতা বিষয়ক গবেষণামূলক প্রবন্ধ সংকলন, যেখানে সামাজ-মনস্তত্ত্বের প্রেক্ষিতে আবহমান বাংলা কবিতার অন্তর্গূঢ় প্রবণতা নির্ণয় করা হয়েছে। পাশাপাশি সমাজের সঙ্গে সাহিত্যের এবং কবি-শিল্পিদের বিরোধ উঠে এসেছে। (প্রাথমিক উৎস)   বিষয়বস্তু  এই বইয়ের প্রবন্ধগুলি চারটি অধ্যায়ে বিভক্ত:  প্রথম অধ্যায়: উনিশ শতকের বাঙালী সমাজ ও আধুনিক জীবনজিজ্ঞাসা  দ্বিতীয় অধ্যায়: সৃজনশীলতার উন্মেষ ও অন্তরায়  তৃতীয় অধ্যায়: সাহিত্যের উদ্দেশ্য ও তার ব্যবহারিক মাত্রা  চতুর্থ অধ্যায়: কাব্যচিন্তায় বিচিত্রমুখী দ্বন্ধ ও তার পরিণাম   তথ্যসূত্র    বহিঃসংযোগ       বিষয়শ্রেণী:১৯৯৬-এর বই বিষয়শ্রেণী:বাংলা কাব্য বিষয়শ্রেণী:বাংলা সাহিত্য বিষয়শ্রেণী:অ্যাডর্ন পাবলিকেশনের বই
কাইকে গুভেয়া কেইরোস (; জন্ম: ১৯ জুন ২০০৬; কাইকে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২৩ সালে, কাইকে ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন কাইকে গুভেয়া কেইরোস ২০০৬ সালের ১৯শে জুন তারিখে ব্রাজিলের ইতাপেরুনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কাইকে ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২৩ সালের ২২শে এপ্রিল তারিখে তিনি উজবেকিস্তান অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4063604  তথ্যসূত্র  বহিঃসংযোগ              বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
পূর্ণ চক্রবর্তী (১৮৯৬ - ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে প্রথম বিশ্বযুদ্ধের প্রাক্কালে অনুশীলন সমিতির সদস্যভুক্ত হন। তৎকালীন বাংলার বিভিন্ন স্থানে বিপ্লবী কার্যকলাপের জন্য কারাবাস করেন এবং অন্যতম সংগঠক হিসেবে পরিচিত হন। অল্পবয়সে মৃত্যু হয়।দরজি আবদুল ওয়াহাব, ময়মনসিংহের চরিতাভিধান, ময়মনসিংহ জেলা দ্বিশতবার্ষিকী উদ্‌যাপন কর্তৃপক্ষ, ময়মনসিংহ, বাংলাদেশ, এপ্রিল ১৯৮৯, পৃষ্ঠা ২৩৭। তিনি  ব্রিটিশ রাজের জেলে কয়েক বছর বন্দি জীবন অতিবাহিত করেন।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ৩২৬।  জন্ম ও শিক্ষা পূর্ণ চক্রবর্তীর জন্ম নেত্রকোণা জেলার কলমাকান্দা উপজেলার বাসাউড়া গ্রামে।  তথ্যসূত্র   বিষয়শ্রেণী:১৮৯৬-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:অনুশীলন সমিতি বিষয়শ্রেণী:বাংলাদেশী বিপ্লবী বিষয়শ্রেণী:ভারতীয় বিপ্লবী বিষয়শ্রেণী:নেত্রকোণা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
মহিলা সমিতি মঞ্চ বাংলাদেশের ঢাকার বেইলী রোডস্থ বাংলাদেশ মহিলা সমিতির ভবনের মধ্যে অবস্থিত মঞ্চ প্রযোজনার জন্য একটি মিলানায়তন। এটি স্বাধীনতা-উত্তর বাংলাদেশের নাট্যচর্চায় গুরুত্বপূর্ণ ভূমিকা পালন করছে।   ইতিহাস  গ্রুপ থিয়েটারের নাটক মঞ্চায়নের মাধ্যমে এই মিলানায়তনের যাত্রা শুরু হয়। দীর্ঘদিন বিভিন্ন থিয়েটার দলকে মঞ্চ প্রযোজনার সুযোগ দেয়ার মাধ্যমে এটি ঢাকার নাট্য শিল্পের দর্শক-শ্রেণী তৈরিতে উল্লেখযোগ্য ভূমিকা পালন করেছে। তবে এই মিলানায়তনে মাঝে মাঝে রাজনৈতিক সভা-সমাবেশও অনুষ্ঠিত হয়।  ১৯৭৩ সালে নাট্যচক্রের প্রযোজনায় জর্জ বার্নার্ড শ'-এর দান্তের মৃত্যু নাটকের মাধ্যমে এই মঞ্চের যাত্রা শুরু হয়। নাট্যচক্রের অন্যান্য প্রযোজনাগুলো হল, বনফুলের "নব সংস্করণ" (১৯৭৮), মনোজ মিত্রের "সাজানো বাগান" (১৯৮০) এবং বিজয় তালুকদারের "চুপ আদালত চলছে" (১৯৮৪)। ১৯৭৩ সালে নাগরিক নাট্য সম্প্রদায় মঞ্চস্থ করে "বিদগ্ধ রমনীকুল""তাইলে সংকট", "ক্রস পারপাস" এবং "নিষিদ্ধ পল্লীতে"। এছাড়াও বিভিন্ন নাট্যগোষ্ঠী যেমন; অরণ্যক নাট্যদল, ঢাকা থিয়েটার, নান্দনিক নাট্য সম্প্রদায়, ঢাকা পদাতিক, বাংলাদেশ উদীচী শিল্পগোষ্ঠী, বিবর্তন সাংস্কৃতিক কেন্দ্র, লোকনাট্য দল এবং ঢাকা লিটল থিয়েটার-সহ অন্যান্য নাটকদল বিভিন্ন সময় এই মিলানায়তনে তাদের নাটকের মঞ্চায়ন করেছে।  তথ্যসূত্র  বিষয়শ্রেণী:বাংলা নাটক বিষয়শ্রেণী:ঢাকার ভবন ও স্থাপনা
আইনি ব্যবস্থায় "বাদী" (ইংরেজি: plaintiff) হলো সেই ব্যক্তি বা পক্ষ, যিনি আদালতে কোনো ধরনের অভিযোগ বা মামলার সূচনা করেন। এতে করে বাদী আইনি প্রতিকার চান। বাদী সাধারণত সেই ব্যক্তি বা সত্তা যিনি দাবি করেন যে, তাঁর কোনো অধিকার ক্ষুণ্ণ হয়েছে এবং সে জন্য আইনগত প্রতিকার প্রার্থনা করেন। এই প্রক্রিয়া সফল হলে, আদালত বাদীর পক্ষে রায় প্রদান করবে এবং যথাযথ আদালতের আদেশ দেবে (যেমন, ক্ষতিপূরণের আদেশ)।  "বাদী" শব্দটি বেশিরভাগ ইংরেজি-ভাষী বিচারব্যবস্থায় দেওয়ানি মামলায় ব্যবহৃত হয়, উল্লেখযোগ্য ব্যতিক্রম হল ইংল্যান্ড এবং ওয়েলস, যেখানে দেওয়ানি কার্যবিধি বিধি প্রবর্তনের পর থেকে, একজন বাদী " দাবীকারী " হিসেবে পরিচিত। ফৌজদারি মামলায়, প্রসিকিউটর আসামীর বিরুদ্ধে মামলা আনেন, কিন্তু মূল অভিযোগকারী পক্ষকে প্রায়ই " অভিযোগকারী " বলা হয়।  কিছু বিচারব্যবস্থায়, একটি সমন, দাবি ফর্ম বা অভিযোগ দায়ের করে একটি মামলা শুরু করা হয়। এই নথিগুলি আবেদন হিসাবে পরিচিত।   পরিভাষা  হংকং, নাইজেরিয়া, অস্ট্রেলিয়া (ফেডারেল এখতিয়ার ব্যতীত), কানাডা এবং মার্কিন যুক্তরাষ্ট্র, পাশাপাশি উত্তর আয়ারল্যান্ড এবং রিপাবলিক অফ আয়ারল্যান্ড উভয়ই সহ বেশিরভাগ ইংরেজি-ভাষী বিচারব্যবস্থায়, আইনি শব্দ "বাদী" হিসাবে ব্যবহৃত হয়।  "বাদী" শব্দটি ১২৭৮ সালে প্রথম ব্যবহৃত হয় এবং এটি অ্যাংলো-ফরাসি শব্দ প্লিন্টিফ থেকে এসেছে যার অর্থ "অভিযোগ"। বেশিরভাগ সাধারণ-আইন বিচারব্যবস্থায় "দাবিদার" শব্দটি শুধুমাত্র নির্দিষ্ট, প্রায়শই অ-বিচারিক প্রসঙ্গে ব্যবহৃত হয় এবং এটি ১৯৯৯ সাল থেকে ইংল্যান্ড এবং ওয়েলসে ব্যবহৃত হচ্ছে।   মামলায় নামের ক্ষেত্রে  মামলার নাম সাধারণত বাদীর নামের সাথে দেওয়া হয়, যেমন বাদী বনাম বিবাদী (মৌখিকভাবে, বাদী এবং বিবাদী)। যে পক্ষের বিরুদ্ধে অভিযোগ করা হয়েছে সেই পক্ষই বিবাদী; অথবা, পিটিশনের ক্ষেত্রে, একজন উত্তরদাতা।  ফৌজদারি মামলা সাধারণত প্রসিকিউশন দ্বারা আনা হয়, বাদী নয়। প্রসিকিউশন আনুষ্ঠানিকভাবে রাজা, রাষ্ট্র বা সরকারের নামে মামলাটি আনতে পারে।   আরও দেখুন    মামলা  বিবাদী   তথ্যসূত্র   বিষয়শ্রেণী:বিচারব্যবস্থা বিষয়শ্রেণী:আইনি পরিভাষা
মনীশ কুঞ্জম ছত্তিশগড়ের একজন ভারতীয় কমিউনিস্ট রাজনীতিবিদ এবং ভারতের কমিউনিস্ট পার্টির নেতা।   তিনি ১৯৯০ থেকে ১৯৯৮ সাল পর্যন্ত মধ্যপ্রদেশ বিধানসভায় (বর্তমানে ছত্তিশগড়) কোন্তা নির্বাচনী এলাকার প্রতিনিধিত্ব করেন   তিনি ভারতের কমিউনিস্ট পার্টির জাতীয় কার্যনির্বাহী সদস্য।  এছাড়াও তিনি সর্বভারতীয় আদিবাসী মহাসভার সভাপতি। http://www.minesandcommunities.org/article.php?a=4478 ছত্তিশগড়ের বস্তার অঞ্চলের আদিবাসীরা একটি প্রস্তাবিত টাটা স্টিল প্ল্যান্টের বিরুদ্ধে ব্যাপক বিক্ষোভ শুরু করে, অভিযোগ করে যে প্রশাসন এবং কোম্পানি তাদের জমি ছেড়ে দিতে বাধ্য করছে। টাটা স্টিল প্ল্যান্টের বিরুদ্ধে আদিবাসীদের বিক্ষোভ। মনীশ কুঞ্জম খুব বিশিষ্ট ভূমিকা পালন করেছিলেন কারণ তিনি এমনকি গ্রেপ্তার হয়েছিলেন যার ফলস্বরূপ বস্তারের লোহান্ডিগুড়ার আশেপাশের দশটি গ্রামের লোকদের জমি পুনরুদ্ধার করা সম্ভব হয়েছিল।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ছত্তিশগড়ের ভারতের কমিউনিস্ট পার্টির রাজনীতিবিদ
বাংলা কুকুর জীব (বৈজ্ঞানিক নাম: Cynoglossus cynoglossus)Menon, A.G.K. and S. Monkolprasit (1974) Cynoglossidae., In W. Fischer and P.J.P. Whitehead (eds.) FAO species identification sheets for fishery purposes. Eastern Indian Ocean (fishing area 57) and Western Central Pacific (fishing area 71). Rome, FAO. Vol. II, pag. var. (ইংরেজি: Bengal tongue sole) হচ্ছে Cynoglossidae পরিবারের Cynoglossus গণের একটি স্বাদুপানির মাছ।FishBase. Froese R. & Pauly D. (eds), 2011-06-14  বর্ণনা দেহ লম্বা, সরু, পেছনের অংশ ক্রমান্বয়ে সরু। তুণ্ড  স্থূল ভোঁতা। চোখ দুটি দেহের বাম পার্শ্বে থাকে। উপরের চোখ নিচের চোখের চেয়ে সামনে থাকে। নাসারন্ধ্র দুটি একটি সাধারণ অপরটি নালাকার। নাসারন্ধ্র চোখ দুটি মাঝখানে কিন্তু নালাকার নাসারন্ধ্র নিচের চোখের সম্মুখে অবস্থিত।  স্বভাব এবং আবাসস্থল এরা মহাদেশীয় তাকের অভ্যন্তরে কাদা ও বালুময় তলদেশে থাকে। প্রায় নদী, মোহনায়, স্বাদু ও ঈষৎ লোনা পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। অধিকাংশ সময় তলদেশের অমেরুদণ্ডী প্রাণী ও ছোট মাছকে খাদ্য হিসাবে গ্রহণ করে।  বিস্তৃতি ইন্দো-পশ্চিম প্রশান্ত মহাসাগর, বঙ্গোপসাগর, সিয়াম উপসাগর, আরব সাগর, মালয় দ্বীপপুঞ্জ, মালাক্কা প্রবাহ অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর সাগর, চীনের দক্ষিণাংশে, পাকিস্তান, থাইল্যান্ড, ফিলিপাইন এবং মায়ানমার পশ্চিমাংশ পাওয়া যায়।  অর্থনৈতিক গুরুত্ব বাংলাদেশের বাজারে এ মাছ বাণিজ্যিকভাবে চাহিদা কম। মাঝে মাঝে মাছ ধরার সময় অন্যান্য মাছের সাথে এ মাছ ধরা পড়ে। মোহনাতে এ মাছ বটম ট্রল বা সীল নেট দিয়ে ধরা হয়।  বাস্তুতান্ত্রিক ভুমিকা এ প্রজাতির মাছ তলদেশে গলিত বা পচা খাবার খায়। এভাবে জলজ পরিবেশ পরিষ্কার রাখে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য ৩০ সেমি এর কম দৈর্ঘ্যের হয়। এ মাছ বাণিজ্যিকভাবে চাহিদা কম, কিন্তু কিছু কিছু প্রজাতি মাছ খাওয়ার জন্য ধরা হয়। বিশেষ করে জাপানে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:মিয়ানমারের মাছ বিষয়শ্রেণী:ইন্দোনেশিয়ার মাছ বিষয়শ্রেণী:চীনের মাছ বিষয়শ্রেণী:পাকিস্তানের মাছ বিষয়শ্রেণী:থাইল্যান্ডের মাছ বিষয়শ্রেণী:ফিলিপাইনের মাছ বিষয়শ্রেণী:প্রশান্ত মহাসাগরের মাছ বিষয়শ্রেণী:বঙ্গোপসাগরের মাছ বিষয়শ্রেণী:১৮২২-এ বর্ণিত মাছ
দীপক পুনিয়া হলেন একজন ভারতীয় ফ্রি স্টাইল কুস্তিগির যিনি ফ্রিস্টাইল ৮৬ কেজি বিভাগে ২০১৯ বিশ্ব রেসলিং চ্যাম্পিয়নশিপে রৌপ্য পদক জিতেছিলেন এবং ২০২০ গ্রীষ্মকালীন অলিম্পিকের জন্যে কোটা স্থান অর্জন করেছিলেন।   তথ্যসূত্র   বিষয়শ্রেণী:ঝজ্জর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় পুরুষ ক্রীড়া কুস্তিগির বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয় বিষয়শ্রেণী:বিশ্ব কুস্তি চ্যাম্পিয়নশিপের পদক বিজয়ী বিষয়শ্রেণী:অর্জুন পুরস্কার প্রাপক বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২০২২ এশিয়ান গেমসের পদক বিজয়ী
থাম্ব|টেলিফোন নাম্বার বা টেলিফোনে থাকা ডায়াল প্যাড।  টেলিফোন নাম্বার বা ফোন নাম্বার একটি টেলিফোন হতে অপর একটি টেলিফোনে সংয়োগের জন্য সংখ্যা সমষ্টি বিশেষ। টেলিফোন নাম্বারে অঙ্ক প্রথমে দু’তিনটি থাকলেও সময়ের সাথে সাথে এর অঙ্ক এখন অনেক। এছাড়া এটি এখন বিভিন্ন যন্ত্র, কম্পিউটার এবং ফ্যাক্স মেশিনে টেলিফোনিক সংযোগের জন্য ব্যবহৃত হয়।  প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।  টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরও তিন অঙ্কের এক্সচেঞ্জ কোড ও আরও চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান। স্থানীয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা।কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।  আরও দেখুন  আন্তর্জাতিক ডায়ালিং কোডের তালিকা  ঢাকার বিভিন্ন একচেঞ্জের তালিকা  দূর পাল্লার কল  ৯৯৯  ১৭  জেলা কোড  কলার আইডি  বাইরের লিংক  E.123 প্রস্তাবনা  জাতীয় নম্বর কৌশল  বিষয়শ্রেণী:টেলিফোন বিষয়শ্রেণী:শনাক্তকারী বিষয়শ্রেণী:টেলিফোন নম্বর বিষয়শ্রেণী:নেটওয়ার্ক ঠিকানা
জোরেথাং () ভারতের সিকিম রাজ্যের দক্ষিণ সিকিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জোরেথাং শহরের জনসংখ্যা হল ২৯৬৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে জোরেথাং এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:সিকিমের শহর ও নগর
সুরুর ইবনে মুসাঈদ ইবনে সাঈদ (   , )  জায়েদ বংশের একজন শরিফ ছিলেন। তিনি ১৭৭৩ থেকে ১৭৮৮ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন।   ১৭৭৩ সালের ৬ ফেব্রুয়ারি শরীফ সুরুর মক্কায় প্রবেশ করেন এবং তার চাচা শরীফ আহমদ ইবনে সাঈদের বিরুদ্ধে নিজেকে আমির ঘোষণা করেন।     তিনি ১৮ রবিউল-সানি ১২০২ হিজরিতে ( ) মৃত্যুবরণ করেন। তাকে খাদিজা বিনতে খুওয়াইলিদের সমাধি জান্নাত আল-মুআল্লায় দাফন করা হয়।     বিবাহ এবং সন্তান  ১৭৬৮ সালে  তিনি মরক্কোর রাজকুমারী লাল্লা লুবাবাহকে বিয়ে করেন।  লুবাবাহ সুলতান সিদি মোহাম্মদ তৃতীয় এবং তার স্ত্রী লাল্লা ফাতিমা বিনতে সুলেমান আল- আলাউইয়ের কন্যা।   তার পরিচিত সন্তানরা হলেন:   আবদুল্লাহ  ইয়াহিয়া  সাঈদ  হাসান  আহমেদ  মুহাম্মদ   তথ্যসূত্র    গ্রন্থপঞ্জি            বিষয়শ্রেণী:১৮শ শতাব্দীর আরব ব্যক্তি বিষয়শ্রেণী:১৭৮৮-এ মৃত্যু বিষয়শ্রেণী:১৭৫০-এর দশকে জন্ম বিষয়শ্রেণী:মক্কার শরিফ
বোগালটেক "বোগে" (উচ্চারণ বো-গে) গেব্রে (১৯৫০ – ৬ নভেম্বর ২০১৯) একজন ইথিওপিয় বিজ্ঞানী এবং সমাজকর্মী। ২০২০ সালে দ্য ইন্ডিপেনডেন্ট;; তাকে "যে নারী ইথিওপিয় নারীদের বিদ্রোহ করতে শিখিয়েছেন হিসেবে অভিহিত করে। তার বোন ফিকির্তে গেব্রের সাথে মিলিতভাবে গেব্রে কেএমজি ইথিওপিয়া প্রতিষ্ঠিত করেন। পূর্বে এর নাম ছিল কেম্বাত্তি মেনত্তি গেজিমা-তোপে (কেমবাত্তা ঐক্যবদ্ধ অবস্থানে নারী)। এই প্রতিষ্ঠান বিভিন্ন অঞ্চলে নারীদের জন্য কাজ করে। উল্লেখযোগ্য দিকগুলোর মধ্যে রয়েছে নারী খৎনা এবং বধূ নির্যাতন, যে রীতির মাধ্যমে তরুণ নারীদের অপহরণ এবং ধর্ষণের মাধ্যমে বিয়ে করানো হয়। ইথিওপিয়ার ঐতিহ্যবাহী রীতি বিষয়ক জাতীয় কমিটি (ন্যাশনাল কমিটি অব ট্রাডিশনাল প্র্যাকটিসেস অব ইথিওপিয়া) অনুযায়ী ২০০৩ সাল পর্যন্ত এমন ধরনের রীতির মাধ্যমে প্রায় ৬৯% বিয়ে সংঘটিত হত।  দ্য ইন্ডিপেনডেন্ট-এর প্রতিবেদন অনুযায়ী গেব্রের প্রতিষ্ঠিত সংস্থা কেমবাত্তায় বধূ নির্যাতনের হার প্রায় ৯০% কমাতে সক্ষম হয়েছে। দ্য ইকোনোমিস্ট-এর প্রতিবেদন অনুযায়ী নারী খৎনার হার ১০০% থেকে ৩%-এ কমানো গেছে এই সংস্থার কারণে। ২০০৫ সালে গেব্রে নর্থ-সাউথ পুরস্কার ২০০৫ এবং ২০০৭ সালে তিনি বৈশ্বিক স্বাস্থ্য ও মানবাধিকারে অবদান রাখায় জোনাথন ম্যান পুরস্কার লাভ করেন। আফ্রিকার উন্নয়নে তার অবদানের জন্য ২০১৩ সালের মে মাসে তিনি কিং বাউডুইন ইন্টারন্যাশনাল ডেভেলপমেন্ট প্রাইজ লাভ করেন।   প্রেক্ষাপট  ১২ বছর বয়সে গেব্রে নিজেই নারী খৎনার শিকার হন। গেব্রেকে আনুষ্ঠানিক শিক্ষা দিতে বাধা দেন তার পিতা। কিন্তু তিনি একটি মিশনারী স্কুলে পড়ার জন্য বাড়ি থেকে বের হয়ে যান। শেষমেশ তিনি জেরুজালেমে অণুজীববিজ্ঞান নিয়ে পড়াশোনা করেন। এর পরবর্তীতে ফুলব্রাইট বৃত্তি লাভ করে তিনি ইউনিভার্সিটি অব ম্যাসাচুসেটস আমহার্স্টে পড়তে যান। যুক্তরাষ্ট্রে পড়াশোনারত অবস্থাতেই তিনি তার প্রথম দাতব্য সংস্থা "ডেভেলপমেন্ট থ্রু এডুকেশন" প্রতিষ্ঠা করেন। এর মাধ্যমে ইথিওপিয়ার উচ্চবিদ্যালয় এবং বিশ্ববিদ্যালয় প্রায় $২৬০০০ মার্কিন ডলারের প্রযুক্তিগত বই লাভ করে।  মহামারীবিদ্যায় পিএইচডি লাভ করে গেব্রে ইথিওপিয়ায় ফিরে ১৯৯০-এর দশক থেকে শুরু করে নারী অধিকার রক্ষা। এইচআইভি/এইডসের মত ট্যাবু বিষয়ে বক্তৃতা দিয়ে তিনি বুঝতে পারেন যে পরিবর্তন আনার পূর্বে তার গুরুত্ব প্রতিষ্ঠা করতে হবে। তিনি আঞ্চলিক শিক্ষার্থীরা যেন নিকটস্থ বিদ্যালয়ে যেতে পারে এবং ব্যবসায়ীরা যেন নিকটস্থ বাজারে যেতে পারে, তার জন্য সেতুনির্মাণ শুরু করেন। সেতু নির্মাণের পর তিনি ও তার বোন কেজিএম ইথিওপিয়া প্রতিষ্ঠা করে, যা নারীদের অধিকার সংরক্ষণের লক্ষ্যে সম্প্রদায়ের মধ্যে আলোচনার ব্যবস্থা করতো।   আরো দেখুন   ইথিওপিয়ার নারী   তথ্যসূত্র   বিষয়শ্রেণী:২০১৯-এ মৃত্যু বিষয়শ্রেণী:নারীদের খৎনার বিরুদ্ধে আন্দোলনকর্মী বিষয়শ্রেণী:ইথিওপিয় সমাজকর্মী বিষয়শ্রেণী:ইথিওপিয়া নারী বিজ্ঞানী বিষয়শ্রেণী:ইথিওপিয়ায় নারীর বিরুদ্ধে সহিংসতা বিষয়শ্রেণী:১৯৬০-এ জন্ম বিষয়শ্রেণী:নারী খৎনা বিরুদ্ধ কর্মী বিষয়শ্রেণী:ইথিওপিয়ায় নারীর প্রতি সহিংসতা
ধুরি () ভারতের পাঞ্জাব রাজ্যের সানগ্রুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে এর গড় উচ্চতা হলো ২৩৬ মিটার (৭৭৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ধুরি শহরের জনসংখ্যা ৪৯,২৯০ জন। এর মধ্যে পুরুষ ৫৪% ও নারী ৪৬%।  শহরের সাক্ষরতার হার ৬৮%, যার মধ্যে পুরুষদের সাক্ষরতার হার ৭২% ও নারীদের ৬২%। সারা ভারতের সাক্ষরতার হার যেখানে ৫৯.৫% সেখানে ধুরির সাক্ষরতার হার বেশি। এ শহরের জনসংখ্যার ১২% হলো ৬ বছর বা তার কমবয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
alt=|ডান|ফ্রেমহীন  জর্দা ইংরেজি: Zarda হিন্দি: ज़र्दा, Urdu: زردہ‎) এক ধরনের মিষ্টি ভাত। এটি সাধারনত বাংলাদেশ, ভারত ও পাকিস্তানে খাওয়া হয়। বিয়ে বা অন্যান্য উৎসবমুখর অনুষ্ঠানে মূল খাবারের পর জর্দা পরিবেশন করা হয়। জর্দার প্রধান উপকরণ হল, চাল, ঘি, চিনি, জাফরান বা খাবার রঙ। অনেক সময় মিষ্টি ও মোরব্বাও ব্যবহার করা হয়। পরিবেশনের সময় এর সাথে কাজু বাদাম, পেস্তা বাদাম কিংবা কিশমিশ ও খেজুর দেওয়া হয়। খেজুরের বদলে মোরব্বাও ব্যবহার করা যায়।তামাকজাত দ্রব্যের নামের সাথে মিল থাকলেও এটিতে নিকোটিন ব্যবহার করা হয় না। জর্দা, শব্দটি এসেছে উর্দু ও পার্সী শব্দ ’জরদ’ থেকে। যার অর্থ হলুদ। এর বিশেষ রঙ এর কারণে এর এমন নাম।বর্তমান সময়ে এটিতে কমলা বা লাল রং ব্যবহার হতে দেখা যায়।  তথ্যসূত্র   বিষয়শ্রেণী:মিষ্টি বিষয়শ্রেণী:ভারতীয় মিষ্টান্ন বিষয়শ্রেণী:পাকিস্তানি মিষ্টান্ন বিষয়শ্রেণী:পাকিস্তানি চালের পদ বিষয়শ্রেণী:হায়দ্রাবাদী রন্ধনশৈলী
অস্টিনস সুইফট/কোলন সুইফট (বৈজ্ঞানিক নাম: Caltoris cahira austeni (Moore)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত প্রজাতি।   আকার   অস্টিনস সুইফট এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।  বিস্তার  ভারত (সিকিম, অসম, অরুণাচল প্রদেশ, মেঘালয়) নেপাল, ভুটান, মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58., থাইল্যান্ড এর বিভিন্ন অঞ্চলে এদের পাওয়া যায়।HAN, H. Notes on the genera Caltoris SwiNo, 1893 and Baoris Moo,[1881] from China.Zhang, Y. L., Xue, G. X., & Yuan, F. (2010). Descriptions of the female genitalia of three species of Caltoris (Lepidoptera: Hesperiidae: Baorini) with a key to the species from China. Proceedings of the Entomological Society of Washington, 112(4), 576-584.   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী-পুরুষ উভয়েরই ডানার উপরিতল কালচে-বাদামি। পুরুষ প্রকারে সামনের ডানায় সেল-এর প্রান্তে দুটি ছোট ছোপ, ডিসকাল অংশে তুলনায় বড় ও তির্যকভাবে অবস্থিত তিনটি ছোপ এবং শীর্ষভাগে (apex) কোস্টার নিচে দুটি বা তিনটি ক্ষুদ্র ছোপ বর্তমান। উক্ত ছোপগুলি সব সাদা ও অর্ধ-স্বচ্ছ। স্ত্রী-প্রকারে সামনের ডানার সাদা ও অর্ধ-স্বচ্ছ ছোপবিন্যাস অনুরূপ, তবে ছোপগুলি আকারে সামান্য বড় এবং পিছনের ডানার টার্মিনাল প্রান্তরেখার উপরে একটি ছোট হলদে ছোপ দেখা যায়। পিছনের ডানা উভয় প্রকারেই দাগ-ছোপ হীন।  ডানার নিম্নতল উপরিতলেরই অনুরূপ। উভয় প্রকারেই পিছনের ডানার টার্মিনাল প্রান্তরেখার উপরে একটি হলদেটে ছোপ লক্ষ্য করা যায়। সিলিয়া (cellia) ছাইরঙা-সাদা।  শুঙ্গ কালো ও অগ্রভাগে ঈষদ হলদেটে, তবে শীর্ষবিন্দু কালো। মাথা, বক্ষদেশ (thorax) ও উদর উপরিতলে কালচে-বাদামি ও নিম্নতলে ফ্যাকাশে বাদামি।Watson, E. Y. 1891. Hesperiidae Indicae: being a reprint of descriptions of the Hesperiidae of India, Burma, and Ceylon. Vest and co. Madras   আচরণ  কম দেখতে পাওয়া এই প্রজাতি অন্যান্য সুইফট প্রজাতির ন্যায় দ্রুত উড়ান বিশিষ্ট ও ভূমির অনেক উপর দিয়ে ওড়ে। পাতায় বসে রসপান করতে ও রোদ পোহাতে এদের প্রায়ই দেখা যায়। এরা ডানা মেলা ও বন্ধ দুই অবস্থানেই রোদ পোহায় (busking) ও মাঝেমধ্যে ফুলে বসে মধুপান করে।  উন্মুক্ত বনাঞ্চলে জঙ্গলের পথে গাছপালায় ও ঝোপঝাড়ে এবং নদী বা ঝর্ণার কিনারে সাধারণত সকালের প্রথম ভাগে এই প্রজাতিকে সক্রিয় দেখা যায় ও দুপুরের আগেই এদের বিচরণ বন্ধ হয়ে যায় এবং আবার পড়ন্ত বিকেলে বিচরণ চোখে পরে।কম উচ্চতা বিশিষ্ট পাহাড়ি জঙ্গলে এদর দর্শন মেলে, তবে সমতলভূমি ও অধিক উচ্চতায় এদের কখনোই দেখা যায় না।   তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৮৩-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
নকিয়া লুমিয়া ৫০৫ নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়। ২০১২ সালের ডিসেম্বরে এটিকে একটি  Telcel এর অনন্য ডিভাইস হিসেবে ঘোষণা করা হয় এবং ২০১৩ সালের জানুয়ারীর শুরুর দিকে মেক্সিকোতে উপলব্ধ হয়। ২০১৩ এর জানুয়ারীর শেষের দিকে ঘোষণা করা হয় লুমিয়া ৫০৫ কলম্বিয়া, চিলি এবং পেরুতে উপলব্ধ হবে। এটি ছোট আকার এবং সহজ ইন্টারফেসের কারণে নতুন ব্যবহারকারীদের জন্য খুবই সুবিধাজনক। এছাড়াও, এর ৫ মেগাপিক্সেল ক্যামেরা এবং দীর্ঘস্থায়ী ব্যাটারি দৈনন্দিন ব্যবহারকে আরও সুবিধাজনক করে তোলে।  তথ্যসূত্র  বিষয়শ্রেণী:বন্ধ হওয়া স্মার্টফোন বিষয়শ্রেণী:নকিয়া স্মার্টফোন বিষয়শ্রেণী:২০১৩-এ প্রবর্তিত মোবাইল ফোন বিষয়শ্রেণী:মাইক্রোসফট লুমিয়া
thumb|right|250px|জেনেভা শহরের বিভিন্ন উল্লেখযোগ্য স্থাপনা জেনেভা (,  ,  ; ) হচ্ছে জুরিখের পর সুইজারল্যান্ডের দ্বিতীয় বৃহত্তম জনবহুল শহর। এবং রোম্যানডি (সুইজারল্যান্ডের ফরাসি ভাষী অঞ্চল) অংশের সবচেয়ে জনবহুল শহর। রোন নদী ও জেনেভা লেক যেখানে মিলিত হয়েছে, সেই স্থানটিতে এই শহরের অবস্থান। জেনেভা রিপাবলিক অ্যান্ড ক্যান্টন অফ জেনেভা-এর রাজধানী।  জুন ২০০৮-এর হিসাব অনুযায়ী জেনেভার জনসংখ্যা ১,৮৬,৮২৫,  এবং ২০০৭ সালের আদমশুমারী অনুসারে মেট্রোপলিটান অঞ্চলে মোট বাড়ি আছে ৮,১২,০০০টি।    বৈশ্বিক গুরুত্ব  জেনেভা বিশ্বব্যাপী কূটনীতি এবং আন্তর্জাতিক সম্পর্কের কেন্দ্রবিন্দু, এবং অনেক সময়ই এটিকে গ্লোবাল সিটি বা বৈশ্বিক শহর বলে অভিহিত করা হয়। বিশেষ করে বিভিন্ন বিখ্যাত আন্তর্জাতিক সংগঠন, যেমন জাতিসংঘের বিভিন্ন সংস্থার কেন্দ্রীয় সদরদপ্তর এখানে অবস্থিত। এছাড়াও আন্তর্জাতিক সংগঠন রেড ক্রসের সদরদপ্তরও এখানেই অবস্থিত। জেনেভা শহরেই জাতিসংঘের মানবাধিকার সম্পর্কিত জেনেভা কনভেনশন স্বাক্ষরিত হয়েছিলো, যা যুদ্ধকালীন অযোদ্ধা ও যুদ্ধবন্দীদের মানবাধিকার রক্ষার একটি সনদ হিসেবে বিবেচিত।   আন্তর্জাতিক সংস্থার অবস্থান   আন্তর্জাতিক রেড ক্রস কমিটি  ইন্টারন্যাশনাল ইলেকট্রোটেকনিক্যাল কমিশন  ইন্টারন্যাশনাল ফেডারেশন অব রেড ক্রস অ্যান্ড রেড ক্রিসেন্ট সোসাইটিজ  আন্তর্জাতিক শ্রম সংস্থা  আন্তর্জাতিক মান সংস্থা  আন্তর্জাতিক টেলিযোগাযোগ ইউনিয়ন  প্রকৃতি সংরক্ষণের জন্য আন্তর্জাতিক ইউনিয়ন  বিশ্ব স্বাস্থ্য সংস্থা  বিশ্ব আবহাওয়া সংস্থা  বিশ্ব বাণিজ্য সংস্থা  বিশ্ব অর্থনৈতিক ফোরাম  খেলা  স্টেড ডি জেনেভ - ৩০,০০০ ধারণক্ষমতা বিশিষ্ট   পরিবহন  জেনেভা বিমানবন্দর - ফ্রান্সের সীমান্ত ঘেঁষা এই বিমানবন্দর।  তথ্যসূত্র    আরো পড়ুন   Jean de Senarclens, "Geneva: Historic Guide", Editions du Tricorne, 1995.    বহিঃসংযোগ   সরকারি  Geneva - Welcome to Networld  Official website of the City of Geneva  Official website of the Canton of Geneva   The official Chestnut Tree , on the website of the Canton of Geneva   Geneva Palexpo, exhibitions and congresses centre, owned by the State of Geneva.  Geneva Motor Show. ভ্রমণ  Geneva Tourism  Geneva public transport  International Geneva Welcome Centre  Brief history of Geneva  Geneva information শিক্ষাদীক্ষা  Student Blog Geneva  University of Geneva  Graduate Institute of International and Development Studies অন্যান্য  RadioLac website  Radio Cité website  OneFM website  Léman Bleu local Tv station  World Radio Switzerland  Geneva Pictures  বিষয়শ্রেণী:সুইজারল্যান্ডের শহর বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান বিষয়শ্রেণী:প্রাক্তন ধর্মতন্ত্র